**ხელშეკრულება №**

**სახელმწიფო შესყიდვის შესახებ**

**(კონსოლიდირებული ტენდერი № CON16-------)**

 **ქ. თბილისი „---“ „---------------“ 201 წ**

ერთი მხრივ, (შემსყიდველი ორგანიზაციის დასახელება), შემდგომში – „შემსყიდველი“, წარმოდგენილი მისი (თანამდებობის დასახელება), (სახელი, გვარი) სახით და, მეორე მხრივ, (მიმწოდებლის დასახელება), შემდგომში – „მიმწოდებელი“, წარმოდგენილი მისი (თანამდებობის დასახელება), (სახელი, გვარი) სახით, ორივე ერთად წოდებული, როგორც „მხარეები“, ვმოქმედებთ [„სახელმწიფო შესყიდვების შესახებ“ საქართველოს კანონის](http://procurement.gov.ge/files/_data/geo/samartleblivi_aqtebi/saqartvelos_kanoni_saxelmwifo_shesyidvebis_shesaxeb.pdf) 202 მუხლის, [„ნავთობპროდუქციის (საწვავის) კონსოლიდირებული ტენდერის ჩატარების წესისა და პირობების დამტკიცების თაობაზე“](http://procurement.gov.ge/index.php?lang_id=GEO&sec_id=38) სახელმწიფო შესყიდვების სააგენტოს თავმჯდომარის 2014 წლის 4 დეკემბრის №11 ბრძანების, „2017 წელს ნავთობპროდუქციის (საწვავის) სახელმწიფო შესყიდვის კონსოლიდირებული ტენდერების საშუალებით განხორციელების თაობაზე“ საქართველოს მთავრობის 2016 წლის 8 ნოემბრის №2335 განკარგულებისა და (შესაბამისი მარკის საწვავის) 2017 წლის კონსოლიდირებული ტენდერის სატენდერო დოკუმენტაციის საფუძველზე, ვდებთ წინამდებარე ხელშეკრულებას შემდეგზე:

1. **გამოყენებული ტერმინების განმარტებები**

1.1 ხელშეკრულებაში გამოყენებულ ტერმინებს აქვთ შემდეგი მნიშვნელობა:

ა) სახელმწიფო შესყიდვის შესახებ ხელშეკრულება (შემდგომში – ხელშეკრულება) – შემსყიდველსა და მიმწოდებელს შორის დადებული ხელშეკრულება, რომელიც ხელმოწერილია მხარეთა მიერ, მასზე თანდართული ყველა დოკუმენტითა და ასევე იმ დოკუმენტებით, რომლებზეც ხელშეკრულებაში არის მინიშნებები.

ბ) „ხელშეკრულების საორიენტაციო ღირებულება“ – საერთო თანხა (შესასყიდი საორიენტაციო რაოდენობა გამრავლებული 1 ლიტრი საწვავის სავარაუდო ფასზე), რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულებების შესრულებისათვის.

გ) „დღე“, „კვირა“, „თვე“ – კალენდარული დღე, კვირა, თვე.

დ) „შემსყიდველი“ – ორგანიზაცია, რომელიც ახორციელებს შესყიდვას.

ე) „მიმწოდებელი“ – პირი, რომელიც ახორციელებს საქონლისა და თანმდევი მომსახურების მიწოდებას ამ ხელშეკრულების ფარგლებში.

ვ) „საქონელი“ – ხელშეკრულების 2.1 პუნქტით განსაზღვრული შესყიდვის ობიექტი.

ზ)ავტორიზებული ავტომანქანა – შემსყიდველის ავტომანქანა, რომელშიც მიმწოდებელმა უნდა უზრუნველყოს (შესაბამისი მარკის საწვავის) ჩასხმა.

თ) ავტომანქანის გამართვისა და ავტომატური იდენტიფიცირების სისტემა (შემდგომში – აგაი სისტემა) – სისტემა/საშუალება, რომელიც უზრუნველყოფს ავტოგასამართი სადგურის პისტოლეტისა და ავტორიზებული ავტომანქანის საწვავის ავზის ერთმანეთთან დაკავშირება-იდენტიფიცირებას, რაც უზრუნველყოფს მიმწოდებლის ავტოგასამართ სადგურზე (შესაბამისი მარკის საწვავის) ჩასხმას მხოლოდ ავტორიზებული ავტომანქანის საწვავის ავზში.

ი) სატენდერო დოკუმენტაცია – (შესაბამისი მარკის საწვავის) 2017 წლის კონსოლიდირებული ტენდერის სატენდერო დოკუმენტაცია.

1. **ხელშეკრულების საგანი და შესყიდვის ობიექტი**

2.1 ხელშეკრულების საგანს წარმოადგენს შემსყიდველის მიერ (შესაბამისი მარკის საწვავის) შესყიდვა ეტაპობრივად, 2017 წლის 31 დეკემბრის ჩათვლით.

ხელშეკრულებით განსაზღვრულ შესყიდვის ობიექტს წარმოადგენს (შესაბამისი მარკის საწვავი), რომლის საორიენტაციო მოცულობა შეადგენს (საორიენტაციო მოცულობა ლიტრებში) ლიტრს.

* 1. აგაი სისტემის დამონტაჟებამდე, (შესაბამისი მარკის საწვავის) მიწოდება უნდა განხორციელდეს პლასტიკური ბარათების მეშვეობით. აგაი სისტემის დანერგვის შემდეგ, საწვავის შეძენა უნდა განხორციელდეს აგაი სისტემის საშუალებით, გარდა სატენდერო დოკუმენტაციით განსაზღვრული გამონაკლისი შემთხვევებისა. საწვავის მიღება განხორციელდება ხელშეკრულების №3 დანართით (ავტოგასამართი სადგურების ან/და ნავთობბაზების სია) განსაზღვრულ ავტოგასამართ სადგურებზე ან/და ნავთობბაზებზე.
	2. აგაის სისტემის გარეშე საწვავის შესყიდვა შესაძლებელია განხორციელდეს მხოლოდ სატენდერო კომისიის თანხმობის საფუძველზე, შესაბამისი სატენდერო დოკუმენტაციით დადგენილ გამონაკლის შემთხვევებში.

2.4 ხელშეკრულებაში მითითებული შესასყიდი (შესაბამისი მარკის საწვავის) მოცულობა, ხელშეკრულების ღირებულება და ავტომანქანების რაოდენობა საორიენტაციო ხასიათისაა და შესაძლებელია შეიცვალოს ხელშეკრულების მოქმედების პერიოდში.

1. **ხელშეკრულების ღირებულება**

3.1 ხელშეკრულების საორიენტაციო ღირებულება შეადგენს (საორიენტაციო ღირებულება ციფრებით) (საორიენტაციო ღირებულება სიტყვიერად) ლარს.

საწვავის სახეობა, საორიენტაციო რაოდენობა, და ერთეულის ფასი მოცემულია დანართ №1-ში.

3.2 ხელშეკრულების ღირებულება მოიცავს, როგორც მისაწოდებელი საქონლის ღირებულებას, ასევე წინამდებარე ხელშეკრულების შესრულებასთან დაკავშირებულ ხარჯებს, მათ შორის, დღგ-ისა და საწვავის შენახვის ხარჯებს ავტოგასამართი სადგურიდან მის გაცემამდე.

**4. შესყიდვის ობიექტის ფასის განსაზღვრა და ანგარიშსწორების პირობები**

4.1 კონსოლიდირებულ ტენდერში გამარჯვებული პრეტენდენტის მიერ დაფიქსირებული ყველაზე დაბალი საბოლოო ფასიდან გამოითვლება „Z“ აშშ დოლარში (ტრანსპორტირებასთან, ლოგისტიკასთან და შენახვასთან დაკავშირებული ხარჯები, ზედნადები ხარჯები და საწარმოს მოგება) შემდეგი ფორმულის მეშვეობით:



რომელიც:

- ელექტრონული ვაჭრობის შედეგად დაფიქსირებული საბოლოო ფასი 1 ლიტრ შესაბამისი მარკის საწვავზე (ლარში);

- აშშ დოლართან მიმართებაში ლარის ოფიციალური გაცვლითი კურსის 2016 წლის ნოემბრის თვის საშუალო არითმეტიკული;

- მიმწოდებლის სატენდერო წინადადებით წარმოდგენილი შესაბამისი მარკის საწვავის სიმკვრივის მაჩვენებელი (გრ/სმ3);

- PLATTS EUROPEAN MARKETSCAN-ის FOB Med (Italy) ბირჟაზე დაფიქსირებული (გამოქვეყნებული) საწვავის ერთი მეტრული ტონის 2016 წლის ნოემბრის თვის საშუალო არითმეტიკული ფასი აშშ დოლარში (შემდგომში - პლაცის ნიშნული);

- 2016 წლის ნოემბრის თვეში ერთ მეტრულ ტონა საწვავზე აქციზის ოდენობა ლარებში.

Z და D სიდიდეები უცვლელია 2017 წლის 31 დეკემბრის ჩათვლით.

4.2 მიმწოდებელი ახორციელებს ყოველი მიმდინარე კალენდარული თვისათვის 1 ლიტრი შესაბამისი მარკის საწვავის ნომინალური ღირებულების განსაზღვრას (შემდგომში - ნომინალური ღირებულება - Cnom) შემდეგი ფორმულის მეშვეობით:



სადაც, P და R წარმოადგენს მიმდინარეს წინა კალენდარული თვის შესაბამისი მონაცემების საშუალო არითმეტიკულ სიდიდეებს, A - მიმდინარე თვისთვის მოქმედ ერთ მეტრულ ტონა საწვავზე აქციზის ოდენობას ლარებში, 18% - დღგ, ხოლო Z და D – 4.1 პუნქტით გათვალისწინებულ გამარჯვებული სატენდერო წინადადებით წარმოდგენილ უცვლელ სიდიდეებს.

4.3 ნავთობპროდუქციის (საწვავის) სპეციფიურობიდან გამომდინარე, მისი ღირებულების საერთაშორისო სასაქონლო ბირჟაზე არსებულ ცვალებად ფასზე (P) ან/და აშშ დოლართან მიმართებაში ეროვნული ვალუტის ოფიციალური გაცვლით კურსზე (R) ან/და ერთ მეტრულ ტონა საწვავზე აქციზის ოდენობაზე დამოკიდებულების გამო, მიმწოდებელი ვალდებულია შემსყიდველ ორგანიზაციას ყოველთვიურად წარუდგინოს ნომინალურ ღირებულებაზე დაყრდნობით გამოთვლილი მიმდინარე თვის განმავლობაში მისაწოდებელი საქონლის ერთეულის ფასი (მიმდინარე თვის სახელშეკრულებო ფასი - C1).

4.4 2017 წლის იანვრის სახელშეკრულებო ფასი განისაზღვრება ელექტრონული ვაჭრობის შედეგად დაფიქსირებული 1 ლიტრი შესაბამისი მარკის საწვავის საბოლოო ფასის (Cbid) ტოლი სიდიდით. ყოველი მომდევნო თვის სახელშეკრულებო ფასი კი გამოითვლება 1 ლ. შესაბამისი მარკის საწვავის ნომინალურ ღირებულებაზე დაყრდნობით, შემდეგი პრინციპის გათვალისწინებით:

ა) მიმწოდებელი, ითვალისწინებს რა პლაცის ნიშნულის, აქციზისა და სავალუტო კურსის ცვალებადობას, ყოველი კალენდარული თვის პირველ რიცხვში, განსაზღვრავს 1 ლიტრი შესაბამისი მარკის საწვავის მიმდინარე თვის სახელშეკრულებო ფასს შემდეგი პრინციპის მიხედვით: იმ შემთხვევაში, თუ A-ს, P-სა და R-ის ცვლილება იწვევს ფორმულით გაანგარიშებული 1 ლიტრი შესაბამისი მარკის საწვავის ნომინალური ღირებულების (Cnom) სამზე ნაკლები პროცენტული ოდენობით ცვლილებას წინა თვის სახელშეკრულებო ფასთან მიმართებაში, მაშინ მიმდინარე თვის სახელშეკრულებო ფასი უდრის წინა თვის სახელშეკრულებო ფასს, ხოლო იმ შემთხვევაში თუ A-ს, P-სა და R-ის ცვლილება იწვევს ფორმულით გაანგარიშებული 1 ლიტრი შესაბამისი მარკის საწვავის ნომინალური ღირებულების (Cnom) სამი ან მეტი პროცენტული ოდენობით ცვლილებას წინა თვის სახელშეკრულებო ფასთან მიმართებაში, მაშინ მიმდინარე თვის სახელშეკრულებო ფასი უტოლდება ფორმულით გაანგარიშებული მიმდინარე თვის ნომინალურ ფასს.

ბ) სახელშეკრულებო ფასის დადგენისას ასევე გათვალისწინებულ უნდა იქნას შემდეგი პრინციპი: იმ შემთხვევაში, თუ მიმწოდებლის საცალო რეალიზაციის ქსელში ერთი ლიტრი შესაბამისი მარკის საწვავის საანგარიშო თვის საშუალო არითმეტიკული ფასი წინა კალენდარული თვის შესაბამის მაჩვენებელზე 10%–ზე (ასეულის სიზუსტით) მეტით შემცირებულია, მაშინ მიმდინარე თვის C1 უნდა იყოს მიმწოდებლის საცალო რეალიზაციის ქსელში ერთი ლიტრი შესაბამისი მარკის საწვავის საანგარიშო თვის საშუალო არითმეტიკულ ოდენობაზე მინიმუმ 10 თეთრით (0,10 ლარით) ნაკლები, ხოლო თუ 15%–ზე მეტით შემცირებულია – მინიმუმ 5 თეთრით (0,05 ლარით) ნაკლები.

მაგალითი: მიმდინარე თვე არის მარტი, საანგარიშო თვე არის თებერვალი, ხოლო საანგარიშო თვის წინა თვე არის იანვარი. შესაბამისად, თუ მიმწოდებლის საცალო რეალიზაციის ქსელში თებერვლის თვეში ერთი ლიტრის საშუალო ფასი იანვრის ანალოგიურ ფასთან მიმართებაში შემცირებულია 10%–ზე მეტით, მაშინ მარტის თვის C1 უნდა იყოს თებერვლის თვის საშუალო არითმეტიკულ ფასზე მინიმუმ 10 თეთრით (0,10 ლარით) ნაკლები, ხოლო თუ 15%–მეტით შემცირებულია – მინიმუმ 5 თეთრით (0,05 ლარით) ნაკლები.

4.5 მიმწოდებელსა და შემსყიდველ ორგანიზაციას შორის ანგარიშსწორება ხორციელდება მიმდინარე თვის სახელშეკრულებო ფასის საფუძველზე დადგენილი საანგარიშსწორებო ფასის (C2) მიხედვით, უნაღდო ფორმით, ეროვნულ ვალუტაში და მოიცავს საქართველოს კანონმდებლობით დადგენილ ყველა გადასახადს. საანგარიშსწორებო ფასი გამოქვეყნდება მიმწოდებლისა და სახელმწიფო შესყიდვების სააგენტოს ვებ-გვერდზე.

4.6 ანგარიშსწორებისას გათვალისწინებულ უნდა იქნეს შემდეგი გარემოებები:

ა) აგაი სისტემის ან/და საბარათე სისტემის მეშვეობით (შესაბამისი მარკის საწვავის) შესყიდვის შემთხვევაში, მიმწოდებელი ყოველთვიურად წარუდგენს შემსყიდველ ორგანიზაციას საგადასახადო ანგარიშ-ფაქტურას მიმდინარე თვის განმავლობაში მიწოდებულ (შესაბამისი მარკის საწვავზე). ასეთი შესყიდვის შემთხვევაში, საანგარიშსწორებო ფასის განსაზღვრისას მხარეები ითვალისწინებენ შემდეგ გარემოებას: საანგარიშსწორებო ფასი მინიმუმ 15 თეთრით ( 10 თეთრი - ევრორეგულარის შემთხვევაში) ნაკლები უნდა იყოს მიმდინარე თვის განმავლობაში მიმწოდებლის საცალო რეალიზაციის ქსელში არსებული ერთი ლიტრი (შესაბამისი მარკის საწვავის) ფასების საშუალო არითმეტიკულ ოდენობაზე (CAV).

მაგალითი: თუ (CAV)-0.15≥C1, საანგარიშსწორებო ფასი უდრის თვის დასაწყისში დადგენილ სახელშეკრულებო ფასს (C1), ხოლო თუ (CAV)-0.15<C1, მაშინ საანგარიშსწორებო ფასი უდრის ((CAV)-0.15) ტოლ სიდიდეს.

ბ) არასაბარათე (ტალონის) სისტემით შესაბამისი მარკის საწვავის შესყიდვისას, მიმწოდებელი შემსყიდველ ორგანიზაციას წარუდგენს თითოეულ ჯერზე გასატანი შესაბამისი მარკის საწვავის მიხედვით გამოწერილ ანგარიშ-ფაქტურას, საწვავის გატანის დღეს. საანგარიშსწორებო ფასი გამოითვლება ნომინალურ ღირებულებაზე დაყრდნობით განსაზღვრული საანგარიშსწორებო ფასის მიხედვით, რომელიც უნდა იყოს საწვავის მოთხოვნის დღისათვის მიმწოდებლის საცალო რეალიზაციის ქსელში არსებულ ფასზე მინიმუმ 15 თეთრით ნაკლები.

4.7 შემსყიდველი ორგანიზაცია ვალდებულია, მიმწოდებლის მიერ საგადასახადო ანგარიშ-ფაქტურის წარმოდგენიდან 5 სამუშაო დღის ვადაში დაადასტუროს ან უარი თქვას ანგარიშ-ფაქტურის დადასტურებაზე შესაბამისი დასაბუთებით. არასაბარათე, საბარათე და აგაი სისტემის მეშვეობით (შესაბამისი მარკის საწვავის) მიწოდებისას ანგარიშსწორება განხორციელდება ანგარიშ-ფაქტურის დადასტურებიდან 5 სამუშაო დღის ვადაში.

4.8 2017 წლის დეკემბრის განმავლობაში მიწოდებულ საწვავზე ანგარიშსწორებასთან დაკავშირებული პროცედურები შესაძლებელია განხორციელდეს 2018 წლის 31 იანვრის ჩათვლით.

4.9 (შესაბამისი მარკის საწვავის) სითხის სახით შესყიდვის შემთხვევაში, მხარეები ვხელმძღვანელობთ სატენდერო დოკუმენტაციებში არსებული მითითებებით.

4.10 მიმწოდებელმა თავის ვებგვერდზე უნდა განათავსოს ინფორმაცია მის საცალო რეალიზაციის ქსელში არსებული 1 ლიტრი (შესაბამისი მარკის საწვავის) ყოველდღიური ფასის შესახებ იმგვარად, რომ შესაძლებელი იყოს სატენდერო წინადადების მოქმედების ვადაში თითოეული დღის ფასის ნახვა.

4.11 იმ შემთხვევაში, თუ მხარეებს შორის არ ხორციელდება დამატებითი შეთანხმებების სახით მიმდინარე სახელშეკრულებო ფასის ყოველთვიურად ასახვა, ანგარიშსწორების განხორციელებისას ხელშეკრულების მხარეები ხელმძღვანელობენ 4.5 პუნქტით განსაზღვრული მიმწოდებლის ოფიციალურ ვებგვერდზე საანგარიშსწორებო ფასით.

4.12 მიმწოდებელი პასუხისმგებელია საწვავის ფასთან დაკავშირებით მის მიერ წარმოდგენილი ინფორმაციის სისწორეზე.

1. **შემსყიდველ ორგანიზაციასა და მიმწოდებელს შორის გასაფორმებელი ხელშეკრულებების ძირითადი პირობები, მხარეთა უფლებები და ურთიერთვალდებულებები**

5.1 მიმწოდებელი ვალდებულია:

ა) (გარდა შესაბამისი სატენდერო დოკუმენტაციით განსაზღვრული გამონაკლისი შემთხვევებისა) კონსოლიდირებული ტენდერის ფარგლებში ავტოგასამართი სადგურებიდან შესაბამისი მარკის საწვავის გაცემა განახორციელოს მხოლოდ „აგაი“ სისტემის მეშვეობით. „აგაი“ სისტემა უზრუნველყოფს ავტოგასამართი სადგურის პისტოლეტისა და ავტორიზებული ავტომანქანის საწვავის ავზის ერთმანეთთან დაკავშირებასა და იდენტიფიცირებას, რის შედეგადაც მიმწოდებლის ავტოგასამართ სადგურზე შესაბამისი მარკის საწვავის ჩასხმა შესაძლებელი იქნება მხოლოდ ავტორიზებული ავტომანქანის საწვავის ავზში.

ბ) 2017 წლის 1-ლი იანვრიდან ეტაპობრივად, მაგრამ არაუგვიანეს 2017 წლის 1-ლი აპრილისა, უზრუნველყოს იმ შემსყიდველი ორგანიზაციების ბალანსზე მყოფი, დანართი N2 -ით განსაზღვრული ავტომანქანების (ავტორიზებული ავტომანქანების) აღჭურვა „აგაი“ სისტემით.

გ) იმ შემთხვევაში, თუ შესაბამისი მარკის საწვავის 2017 წლის კონსოლიდირებულ ტენდერში გაიმარჯვა შესაბამისი მარკის საწვავის 2016 წლის კონსოლიდირებულ ტენდერში გამარჯვებულმა მიმწოდებელმა, რომელსაც 2016 წლის კონსოლიდირებული ტენდერის ფარგლებში უკვე დანერგილი აქვს „აგაი“ სისტემა, 2017 წლის 1-ლი იანვრიდან, შესაბამისი მარკის საწვავის მიწოდება განახორციელოს 2016 წლის კონსოლიდირებული ტენდერის ფარგლებში დამონტაჟებული „აგაი“ სისტემის მეშვეობით. ხოლო იმ შემთხვევაში, თუ 2017 წლის ფარგლებში დაემატა აგაი სისტემით აღსაჭურვი ავტომანქანების რაოდენობა, ყველა მათგანი აღჭურვოს, არაუგვიანეს 2017 წლის 31 იანვრისა.

დ) შემსყიდველი ორგანიზაციისაგან შესაბამისი განაცხადის მიღების შემდეგ, ავტორიზებული ავტომანქანების რაოდენობიდან გამომდინარე, გონივრულ ვადაში, უსასყიდლოდ აღჭურვოს შემსყიდველი ორგანიზაციის ყველა ავტორიზებული ავტომანქანა „აგაი“ სისტემით.

ე) აგაი სისტემის მონტაჟისა და დემონტაჟის პროცესის სწრაფად და ეფექტიანად წარმართვის მიზნით, არ შეაფერხოს აღნიშნული პროცესი.

ვ) აგაი სისტემის კომპონენტების მონტაჟის ან/და დემონტაჟის პროცესის რაიმე მიზეზით შეფერხების შემთხვევაში, დაუყოვნებლივ აცნობოს სატენდერო კომისიას.

ზ) „აგაი“ სისტემის დამონტაჟებამდე, ხელშეკრულების დადებიდან ეტაპობრივად, მაგრამ არაუგვიანეს 2017 წლის 31 იანვრისა, საკუთარი ხარჯებით უზრუნველყოს შემსყიდველი ორგანიზაცია ბარათებით. „აგაი“ სისტემის დანერგვის შემდგომ, შესაბამისი მარკის საწვავის მიწოდება განახორციელოს აღნიშნული სისტემის მეშვეობით, გარდა შემსყიდველი ორგანიზაციის მიერ საწვავის აგაი სისტემის გარეშე შესყიდვაზე სატენდერო კომისიის შესაბამისი ნებართვის წარდგენის შემთხვევებისა.

თ) არაუგვიანეს 2018 წლის 31 იანვრისა, საკუთარი ხარჯებით მოახდინოს შემსყიდველის ავტორიზებულ ავტომანქანაზე დამონტაჟებული აგაი სისტემის კომპონენტების დემონტაჟი.

ი) შემსყიდველის მიერ ავტოგასამართ სადგურზე პლასტიკური ბარათის ან ტალონის წარდგენისთანავე ან „აგაი“ სისტემის შემთხვევაში – ავტოგასამართ სადგურებზე ავტორიზებული ავტომანქანის მისვლისთანავე უზრუნველყოს ავტომანქანის გამართვა შესაბამისი საწვავით (საწვავის გაცემისას ხურდის სახით თანხის ან ტალონის დაბრუნება არ დაიშვება).

კ) წარუდგინოს ანგარიშ-ფაქტურა შემსყიდველს შესაბამისი სატენდერო დოკუმენტაციით დადგენილ ვადებში.

ლ) სათანადო გულისხმიერებითა და პასუხისმგებლობით ითანამშრომლოს შემსყიდველთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

მ) უზრუნველყოს შემსყიდველთან გაფორმებული ხელშეკრულებით და ამ სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

ნ) არ განახორციელოს საწვავის შემსყიდველისათვის მიწოდება აგაი სისტემის გარეშე, შემსყიდველის მიერ სატენდერო კომისიის მიერ გაცემული შესაბამისი ნებართვის წარდგენის გარეშე.

5.2 მიმწოდებელი უფლებამოსილია:

ა) შემსყიდველს შეუჩეროს საწვავის მიწოდება, თუ შემსყიდველი ორგანიზაციის მიერ 4.7 პუნქტით გათვალისწინებული გადახდის ვადები იქნება დარღვეული.

ბ) უზრუნველყოს საწვავის გაცემა მხოლოდ ხელშეკრულების №3 დანართით, გათვალისწინებულ ავტოგასამართ სადგურებზე, მიუხედავად მიმწოდებლის სასაქონლო ნიშნისა.

გ) მოსთხოვოს შემსყიდველს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

5.3 შემსყიდველი ვალდებულია:

ა) შემსყიდველი ორგანიზაციის ავტოპარკის შემადგენლობაში სანომრე ნიშნების ან სხვა რაიმე ცვლილების შემთხვევაში, აღნიშნული ცვლილების შესახებ დაუყოვნებლივ აცნობოს მიმწოდებელს, რათა მიმწოდებელმა დროულად უზრუნველყოს აგაი სისტემასთან ან პლასტიკურ ბარათებთან დაკავშირებული შესაბამისი ღონისძიებები.

ბ) იმ შემთხვევაში, თუ შესაბამისი ტიპის საწვავის 2018 წლის კონსოლიდირებულ ტენდერში გამარჯვებულად არ გამოვლინდა 2017 წლის შესაბამისი ტიპის საწვავის ტენდერში გამარჯვებული კომპანია, 2018 წლის 1-ლი იანვრიდან მიმწოდებელთან წინასწარ შეთანხმებულ გონივრულ ვადაში განახორციელოს შესაბამისი ღონისძიებები მის ავტორიზებულ ავტომანქანაზე დამონტაჟებული „აგაი“ სისტემის კომპონენტის მიმწოდებლისთვის უკან დაბრუნების მიზნით.

გ) აგაი სისტემის კომპონენტების დაზიანების შემთხვევაში ან მიმწოდებლისათვის უკან დაბრუნების შეუძლებლობის შემთხვევაში, მიმწოდებელს აუნაზღაუროს აღნიშნული კომპონენტის საინვოისო ღირებულება.

დ) აგაი სისტემის კომპონენტების მონტაჟის ან/და დემონტაჟის პროცესის რაიმე მიზეზით შეფერხების შემთხვევაში, დაუყოვნებლივ აცნობოს სატენდერო კომისიას.

ე) აგაი სისტემის მონტაჟისა და დემონტაჟის პროცესის სწრაფად და ეფექტიანად წარმართვის მიზნით, დროულად მიმართოს მიმწოდებელს აგაი სისტემის დამონტაჟებისა და დემონტაჟის მოთხოვნით.

ვ) შემსყიდველი ორგანიზაცია ვალდებულია სათანადო გულისხმიერებითა და პასუხისმგებლობით ითანამშრომლოს მიმწოდებელთან (მაგ. გამოყოს უფლებამოსილი წარმომადგენელი, შეათანხმოს ვადები და ავტორიზებული ავტომანქანების რაოდენობა, რიგითობა და სხვა საკითხები) „აგაი“ სისტემის მონტაჟისა და დემონტაჟის პროცესის სწრაფად და ეფექტურად წარმართვის მიზნით.

ზ) უზრუნველყოს ანგარიშსწორებასთან დაკავშირებული პროცედურების განხორციელება 4.7 პუნქტით დადგენილი ვადებისა და პირობების შესაბამისად.

თ) სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

ი) უზრუნველყოს ხელშეკრულების შესრულების კონტროლი (ინსპექტირება).

კ) შეასრულოს ხელშეკრულებითა და სატენდერო დოკუმენტაციით მასზე დაკისრებული ვალდებულებები.

ლ) საწვავის აგაი სისტემის გარეშე შესყიდვის შემთხვევაში წარუდგინოს მიმწოდებელს სატენდერო კომისიის მიერ გაცემული შესაბამისი ნებრთვა.

5.4 შემსყიდველი უფლებამოსილია:

ა) მოსთხოვოს მიმწოდებელს ხელშეკრულებითა და სატენდერო დოკუმენტაციით გათვალისწინებული მასზე დაკისრებული ვალდებულებების შესრულება.

ბ) მიმწოდებლის მიერ ხელშეკრულებითა და სატენდერო დოკუმენტაციით ნაკისრი ვალდებულებების შეუსრულებლობის შემთხვევაში, მიმართოს კონსოლიდირებული ტენდერის სატენდერო კომისიას ხელშეკრულების შეწყვეტის საკითხის გადაწყვეტის მიზნით.

5.5 კონსოლიდირებულ ტენდერში მიმწოდებელთან დადებული ხელშეკრულების საფუძველზე (შესაბამისი მარკის საწვავის) მიწოდება განხორციელდება 2017 წლის 1-ლი იანვრიდან 2017 წლის 31 დეკემბრის ჩათვლით.

1. **ხელშეკრულების შესრულების შეფერხება**

თუ ხელშეკრულების შესრულების პროცესში მხარეები წააწყდებიან რაიმე ხელის შემშლელ გარემოებებს, რომელთა გამო ფერხდება ხელშეკრულების პირობების შესრულება, ერთმა მხარემ დაუყოვნებლივ უნდა გაუგზავნოს მეორეს წერილობითი შეტყობინება შეფერხების ფაქტის, მისი შესაძლო ხანგრძლივობისა და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორეს მის მიერ მიღებული გადაწყვეტილება აღნიშნულ გარემოებებთან დაკავშირებით.

1. **ხელშეკრულების პირობების შეუსრულებლობა**

7.1 მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, შემსყიდველი ორგანიზაცია მიმართავს კონსოლიდირებული ტენდერის სატენდერო კომისიას ხელშეკრულების შეწყვეტის საკითხის გადაწყვეტის მიზნით. გადაწყვეტილების მიღების დროს სატენდერო კომისია ხელმძღვანელობს პროპორციულობის, მიზანშეწონილობისა და თანაზომიერების პრინციპებით.

7.2 კონსოლიდირებული ტენდერის სატენდერო კომისიისაგან ხელშეკრულების შეწყვეტის შესახებ რეკომენდაციის მიღების შემთხვევაში, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა, რომელიც გამოითვლება კონსოლიდირებულ ტენდერში ელექტრონული ვაჭრობის დასრულების დღეს მიმწოდებლის საცალო რეალიზაციის ქსელში არსებული 1 ლიტრი (შესაბამისი მარკის საწვავის) ფასისა და ელექტრონული ვაჭრობის შედეგად დაფიქსირებული საბოლოო ფასის სხვაობის გამრავლებით ხელშეკრულებით შესასყიდი (დარჩენილი)(შესაბამისი მარკის საწვავის) საორიენტაციო მოცულობაზე.

1. **ხელშეკრულებაში ცვლილებების ან/და დამატებების შეტანა**

წინამდებარე ხელშეკრულებაში ნებისმიერი ცვლილების ან/და დამატების შეტანა ხორციელდება მხარეთა შორის შეთანხმებით, რომელიც დადასტურებული უნდა იყოს ორივე მხარის უფლებამოსილი წარმომადგენლის ხელმოწერით.

თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულებაში ცვლილების ან/და დამატების შეტანის აუცილებლობა, ცვლილებების ან/და დამატების შეტანის ინიციატორი ვალდებულია, წერილობით შეატყობინოს მეორე მხარეს ამის შესახებ.

1. **ხელშეკრულების შეწყვეტა**
	1. ხელშეკრულება წყდება ავტომატურად ხელშეკრულების მოქმედების ვადის ამოწურვისთანავე.
	2. წინამდებარე ხელშკრულება შეიძლება ვადამდე შეწყდეს:

ა) ორმხრივი წერილობითი შეთანხმების საფუძველზე, სატენდერო კომისიის რეკომენდაციით.

ბ) ცალმხრივად, სატენდერო კომისიის რეკომენდაციის საფუძველზე, თუ მეორე მხარე არ ასრულებს ან არაჯეროვნად ასრულებს ნაკისრ ვალდებულებებს, რის თაობაზეც მას წერილობით მიეცა გაფრთხილება და დარღვევის გამოსასწორებლად განესაზღვრა დამატებითი ვადა არანაკლებ 5 დღის ოდენობით. ამასთან, დამატებითი ვადა შეიძლება არ მიეცეს, თუკი აშკარაა, რომ მას შედეგი არ ექნება ან ვალდებულების არაჯეროვნად შესრულების გამო შეწყვეტის ინიციატორ მხარეს ხელშეკრულების საგნისადმი ინტერესი ეკარგება.

9.3 ხელშეკრულების შეწყვეტა (მათ შორის, ვადის გასვლის გამო შეწყვეტა) არ ათავისუფლებს მხარეებს იმ ვალდებულებების შესრულებისაგან, რომლებიც ხელშეკრულების შეწყვეტამდე წარმოიშვა.

1. **დავების გადაწყვეტა**

ხელშეკრულების მოქმედების პერიოდში შემსყიდველსა და მიმწოდებელს შორის წარმოშობილი ყველა დავა უნდა გადაიჭრას ურთიერთმოლაპარაკების გზით ან საქართველოს კანონმდებლობით დადგენილი წესით.

1. **დაუძლეველი ძალა**

11.1 მხარეები თავისუფლდებიან ხელშეკრულებით გათვალისწინებული ვალდებულებების შეუსრულებლობით გამოწვეული პასუხისმგებლობისაგან, თუ აღნიშნული გამოწვეულია დაუძლეველი ძალის ზეგავლენით. აღნიშნულის არსებობის შემთხვევაში, მხარე ვალდებულია აცნობოს მეორე მხარეს ნაკისრი ვალდებულებების შესრულების შეუძლებლობის შესახებ.

11.2 თუ ერთ-ერთი მხარე დაუძლეველი ძალის გამო ვერ ასრულებს ნაკისრ ვალდებულებებს, იგი ვალდებულია, დაუყოვნებლივ, მაგრამ არაუგვიანეს მომდევნო კალენდარული დღისა, აცნობოს მეორე მხარეს მათი დადგომის ან/და დასრულების შესახებ. წინააღმდეგ შემთხვევაში, შესაბამისი მხარე არ გათავისუფლდება ნაკისრი ვალდებულებების შესრულებისაგან. მხარეთა პასუხისმგებლობა და ვალდებულებები განახლდება დაუძლეველი ძალის მოქმედებს დასრულებისთანავე.

11. 3 თუ დაუძლეველი ძალის მოქმედება გრძელდება 30 დღეზე მეტ ხანს, მხარეს უფლება აქვს, სატენდერო კომისიის თანხმობით, ცალმხრივად შეწყვიტოს ხელშეკრულება.

1. **ხელშეკრულების მოქმედების ვადა**

წინამდებარე ხელშეკრულება ძალაში შედის მხარეთა მიერ მისი ხელმოწერისთანავე და მოქმედებს 2017 წლის 31 დეკემბრის ჩათვლით.

წინამდებარე ხელშეკრულების 4.8 პუნქტი ძალაშია 2018 წლის 31 იანვრის ჩათვლით.

1. **სხვა პირობები**

ხელშეკრულება შედგენილია ორი თანაბარი იურიდიული ძალის მქონე ეგზემპლარად, ქართულ ენაზე, აქედან ერთი ეგზემპლარი გადაეცემა მიმწოდებელს, ხოლო ერთი – შემსყიდველს.

1. **მხარეთა რეკვიზიტები:**

|  |  |
| --- | --- |
| შემსყიდველი: |  მიმწოდებელი: |

დანართი №1

201... წლის “\_\_\_\_”\_\_\_\_\_\_\_\_\_\_\_\_\_\_\_\_\_” # \_\_\_\_\_\_

|  |  |
| --- | --- |
| საქონლის დასახელება | შესაბამისი მარკა |
| საქონლის ძირითადი მახასიათებლები | საქონლის დასახელება |
| წარმოშობის ქვეყანა |  |
| საორიენტაციო რაოდენობა | ლიტრებში |
| ერთეულის ფასი | ლარი |
| საერთო საორიენტაციო ღირებულება | ლარი |
| მიწოდების ადგილი | ავტოგასამართისადგურები თანდართული სიის მიხედვით |
| მიწოდების ვადები | 01.01.2015-დან31.12.2015-მდე |

დანართი №2

ავტომანქანების მონაცემები და საწვავის ლიმიტები (ლიმიტების მოცულობა საორიენტაციო ხასიათს ატარებს და შესაძლებელია შეიცვალოს მხარეთა მიერ ურთიერთშეთანხმებული წესით, კომუნიკაციის ნებისმიერი საშუალების გამოყენებით და არ საჭიროებს ხელშეკრულებაში ცვლილების შეტანას)

დანართი №3

აგს-ებისა და ნავთობბაზების ჩამონათვალი: